Thierry Gueorgiou

| Mitalit | Mitalit | Mitalit |  |
| --- | --- | --- | --- |
|  Thierry Gueorgiou Norjan MM-kisoissa 2010. |  Thierry Gueorgiou Norjan MM-kisoissa 2010. |  Thierry Gueorgiou Norjan MM-kisoissa 2010. |  |
Maa:   Ranska
Miesten suunnistus
| MM-kilpailut  | MM-kilpailut  | MM-kilpailut  |  |
|  Kultaa | Rappeswil/Jona 2003 | keskimatka |  |
|  Kultaa | Västerås 2004 | keskimatka |  |
|  Kultaa | Aichi 2005 | keskimatka |  |
|  Kultaa | Kiova 2007 | sprintti |  |
|  Kultaa | Kiova 2007 | keskimatka |  |
|  Kultaa | Olomouc 2008 | keskimatka |  |
|  Kultaa | Miskolc 2009 | keskimatka |  |
|  Kultaa | Savoie 2011 | pitkä matka |  |
|  Kultaa | Savoie 2011 | keskimatka |  |
|  Kultaa | Savoie 2011 | viesti |  |
|  Kultaa | Sotkamo 2013 | pitkä matka |  |
|  Kultaa | Trentino 2014 | pitkä matka |  |
|  Kultaa | Inverness 2015 | pitkä matka |  |
|  Kultaa | Tartto 2017 | keskimatka |  |
|  Hopeaa | Aichi 2005 | viesti |  |
|  Hopeaa | Miskolc 2009 | pitkä matka |  |
|  Hopeaa | Sotkamo 2013 | keskimatka |  |
|  Hopeaa | Tartto 2017 | viesti |  |
|  Pronssia | Rappeswil/Jona 2003 | sprintti |  |
|  Pronssia | Trondheim 2010 | keskimatka |  |
|  Pronssia | Trondheim 2010 | pitkä matka |  |
|  Pronssia | Trentino 2014 | viesti |  |
| EM-kilpailut  | EM-kilpailut  | EM-kilpailut  |  |
|  Kultaa | Roskilde 2004 | keskimatka |  |
|  Kultaa | Otepää 2006 | keskimatka |  |
|  Kultaa | Ventspils 2008 | keskimatka |  |
|  Hopeaa | Otepää 2006 | viesti |  |
|  Hopeaa | Primorsko 2010 | viesti |  |
|  Pronssia | Palmela 2014 | keskimatka |  |
|  Pronssia | Palmela 2014 | viesti |  |
Gueorgiou ankkuroi Kalevan Rastin Tiomila-voittoon 2011.
Thierry Gueorgiou (s. 30. maaliskuuta 1979) on ranskalainen 14-kertainen suunnistuksen maailmanmestari. Gueorgiou asuu Ruotsissa avopuolisonsa Annika Billstamin kanssa. Hän edusti joensuulaista Kalevan Rastia vuosina 2000–2017.
Gueorgiou on voittanut suunnistuksen maailmanmestaruuskilpailuissa keskimatkan kahdeksan kertaa (2003, 2004, 2005, 2007, 2008, 2009, 2011 ja 2017) sekä sprintin vuonna 2007, pitkän matkan vuosina 2011, 2013, 2014 ja 2015 sekä viestin vuonna 2011. Lisäksi hän on voittanut keskimatkan Euroopan-mestaruuden kolme kertaa (2004, 2006 ja 2008). Jukolan viestin hän on voittanut Kalevan Rastin joukkueessa vuosina 2004, 2005, 2007, 2013 ja 2014 sekä Tiomilan vuosina 2010, 2011, 2013 ja 2014. Tämä tekee hänestä yhden lajin menestyneimmistä urheilijoista.
Gueorgioun meriitteihin kuuluvat myös suunnistuksen maailmancupin kokonaiskilpailun voitot vuosina 2006 ja 2007. Maailmancupin osakilpailuvoittoja hänellä on yhteensä 18. Gueorgiou on ollut ajoittain ylivoimainen varsinkin keskimatkalla, esimerkkinä mainittakoon vuoden 2003 Sveitsin MM-kisojen keskimatkalla hänen voittomarginaalinsa toiseksi tulleeseen oli jopa 2,5 minuuttia.
Guergiou on kotoisin Saint-Étiennestä. Hän aloitti suunnistuksen nelivuotiaana. Teini-ikäisenä hän harrasti suunnistuksen lisäksi maastohiihtoa ja käsipalloa mutta keskittyi sen jälkeen pelkästään suunnistukseen. Hän on suorittanut biologian maisterin tutkinnon yliopistossa. Guergioun isä on toiminut Ranskan suunnistuksen päävalmentajana. Hänen äitinsä toimi opettajana ja kuoli haimasyöpään vuonna 1998. Guergiou sai lapsen vuonna 2017.
Gueorgiou lopetti uransa vuonna 2017. Sen jälkeen hän toimi Ruotsin suunnistusmaajoukkueen valmentajana. Vuodesta 2021 hän on Suomen suunnistusmaajoukkueen päävalmentaja.